Микаела Шифрин

**Микаела Полин Шифрин** (англ. Mikaela Pauline Shiffrin; родена на 13 март 1995 година во Вејл, Колорадо) — американска скијачка, двократна олимписка шампионка, шесткратна светска шампионка (рекорд меѓу сите северноамерикански скијачи), трикратен победник во Светскиот куп во генералниот пласман (2016/17, 2017/18, 2018/19), повеќекратен победник во фазите од Светскиот куп (второ место на вечната листа по бројот на победи во женска конкуренција по Линдзи Вон). Единствен спортист кој успеал да победи на 4 последователни светски првенства во алпско скијање во истата дисциплина (слалом - 2013, 2015, 2017, 2019 година). Шифрин, со 18 години и 345 дена, е најмлад шампион во алпска дисциплина на Олимписките игри.

Со освојувањето на својот втор олимписки златен медал во велеслалом 2018 година, Шифрин се изедначила со Тед Лигети и Андреа Мид Лоренс по бројот на освоени олимписки златни медали од американски олимпиец во алпско скијање. Таа е една од 5-те Американки кои ја освоиле титулата во генерален пласман на Светскиот куп. На Светските првенства, таа е најодликуваната американска алпска скијачка во историјата, со најмногу освоени медали (11 вкупно), меѓу кои рекордни шест злата. Таа е исто така првата и единствената спортистка (во машка или женска конкуренција) која победила во сите шест дисциплини од ФИС Светскиот куп во алпско скијање. Победила во трките од Светскиот куп во слалом, паралелен слалом, велеслалом, супервелеслалом, спуст и алпска комбинација. Таа е најмладата скијачка (во машка или женска конкуренција) која успеала да победи на 50 трки од Светскиот куп, на возраст од 23 години и 9 месеци.

Победила на 73 трки од Светскиот куп, и е на второ место на вечната листа на алпски скијачи во таа конкуренција, меѓу кои се 47-те победи во слалом на светскиот куп (најмногу победи во слалом во машка или женска конкуренција). Таа е единствената спортистка (во машка или женска конкуренција) која победила на 15 трки во една календарска година, со победата на последниот слалом од сезоната во 2018 во Семеринг и го надминала Марсел Хиршер. Во сезоната 2019 станала првата спортистка (во машка или женска конкуренција) која победила на 17 трки од Светскиот куп во текот на една сезона, соборувајќи го рекордот од 14 победи кој што Френи Шнајдер го држела 30 години. Со освојувањето на злато во слалом на Светското првенство во 2019 година, таа станала првата алпска скијачка која го освоила светското првенство во истата дисциплина на четири последователни првенства.

## Резултати од Светскиот куп

### Сезонски титули
мини|545x545пкс| Шифрин во Оре 2018 година

* 11 титули – (3 генерален пласман, 6 слалом, 1 супервелеслалом, 1 велеслалом )

### Сезонски пласман

### Победи на трки

### Подиуми

## Резултати од Светски првенства
Шифрин за прв пат настапила на Светското првенство во 2013 година во Шладминг, Австрија, и завршила на шесто место во велеслаломот во Планаи. Два дена подоцна во слалом, станала светски првак на 17 години.

## Олимписки резултати
Шифрин била фаворит за победа во слаломот на Зимските олимписки игри 2014 година во Сочи, Русија. Водела по првото возење, а во второто за малку ќе паднела но сепак победила. Со тоа, на три недели пред својот 19-ти роденден, таа станала најмладата шампионка во слалом во историјата на Олимпијадите. Три дена претходно, го освоила петтото место во велеслалом.

На Зимските олимписки игри 2018 во Пјонгчанг го освоила златниот медал во велеслалом и сребрениот медал во комбинација. Во слалом завршила на 4-тото место и покрај тоа што била главен фаворит за златниот медал.

## Наводи

## Надворешни врски

Категорија:Освојувачи на медали на Зимските олимписки игри 2018
Категорија:Освојувачи на медали на Зимските олимписки игри 2014
Категорија:Живи луѓе
Категорија:Родени во 1995 година
Категорија:Спортисти од Колорадо
Категорија:Освојувачи на златен медал на Олимписки игри за САД во алпско скијање
Категорија:Освојувачи на сребрен медал на Олимписки игри за САД во алпско скијање
Категорија:Шампиони на ФИС Светскиот куп во алпско скијање
Категорија:Американски алпски скијачки
Категорија:Алпски скијачи на Зимските олимписки игри 2022
Категорија:Алпски скијачи на Зимските олимписки игри 2018
Категорија:Алпски скијачи на Зимските олимписки игри 2014
Категорија:Освојувачи на медали на Зимските олимписки игри 2026
Категорија:Натпреварувачи на Зимските олимписки игри 2026